section_heading: Brockovi gegovi
paragraph_text: Jedna od najpoznatijih Brockovih karakteristika jest da se zaljubljuje u gotovo svaku djevojku njegova godišta (ili stariju) koju upozna, a najčešće se susreće s odbijanjem, zbunjenošću, ili je prisiljen povući se, najčešće na način da ga Misty (ili Max, ponekad i May) odvuče za uho. Tajanstvena iznimka bila je Prof. Ivy, Pokémon profesorica na Orange otocima, i njene tri pomoćnice, Faith, Hope i Charity, s kojima je proveo neko vrijeme te je tada bio odsutan u čitavoj seriji. Kasnije se vraća u seriju, ali odbija objasniti zašto je otišao od nje, nelagodno se osjećajući kada ga na to netko prisjeti, a najčešće uz to kaže "Ne spominji mi to ime!". Doduše, u filmu Pokémon: Destiny Deoxys, Brock spominje Prof. Ivy, što vjerojatno znači da ju je prebolio. Ipak, Pike Queen Lucy očigledno je zaljubljena u Brocka, jer ima meku točku na ljude (i Pokémone) koji imaju žmirkave oči.